Burjassot amplia l’horari del cementeri municipal per la festivitat de Tots els Sants
2025-07-24

Dimecres que ve, 1 de novembre, se celebra la festivitat de Tots els Sants i, com cada any, l’Ajuntament de Burjassot vol facilitar les visites al cementeri dels veïns i veïnes així com de les persones que venen d’altres localitats, i que les visires es puguen fer de manera escalonada i amb un ampli horari.

Per aquest motiu, la Regidoria de Serveis Municipals dirigida per Manuel Pérez Menero, ampliarà l’horari d’obertura del cementeri, amb l’objectiu d’evitar aglomeracions en la mesura que siga possible.

L’horari del cementeri, fins al divendres 27 d’octubre, serà l’habitual, de 9.00 h a 13.00 h i de 15.30 h a 18.00 h. Des del dissabte 28 d’octubre i fins a la jornada festiva de l’1 de novembre, el cementeri romandrà obert, ininterrompudament, de 9.00 h a 18.00 h.